Асобнае даручэнне кіраўнік дзяржавы даў адносна падрыхтоўкі дзяржаўнага візіту ў Кітай, які, як чакаецца, павінен адбыцца ў канцы верасня 2016 года. Размаўляючы з прадстаўнікамі СМІ, Кірыл Руды адзначыў, што менавіта гэты напрамак работы будзе ў ліку яго першых крокаў на новай пасадзе. “Трэба напоўніць яго (візіт. — Заўв. БелТА.) максімальна, каб тыя дамоўленасці, якія будуць дасягнуты ў час візіту, сапраўды сталі дарожнай картай і потым рэалізоўваліся на працягу некалькіх гадоў. І каб гэты рывок сапраўды меў працяг і вынікі як для Беларусі, так і для Кітая”, — сказаў ён.